от алуминий от Китай и други трети държави, за да задоволи все по-нарастващото търсене от страна на клиентите си, което производственият капацитет на промишлеността на Съюза не може да направи.
 (257)
 Както бе посочено в таблица 7 в съображение 137, процентът на използване на капацитета на промишлеността на Съюза е бил в интервала от 88 % до 93 % по време на разглеждания период. Разследването обаче показа, че промишлеността на Съюза е инвестирала в увеличаване на капацитета, за да може да отговори на повишеното търсене в Съюза, което се очаква да намали евентуалния недостиг, посочван в твърденията. Планира се тези инвестиции да продължат и в бъдеще.
 (258)
 На последно място — що се отнася до вноса на промишлеността на Съюза от Китай и други трети държави, разследването показа, че включените в извадката производители от Съюза са внасяли само незначителни количества колела от алуминий и че вносът е извършван от Швейцария и Турция, а не от Китай. Това важи и за останалите производители от Съюза, които, според информацията в искането, са внасяли колела от алуминий в много малки количества, т.е. по-малко от 500 хиляди единици, което съответства на по-малко от 1 % от производството на Съюза по време на РПРП.
 (259)
 Освен това се отбелязва, че вносът от други трети държави се е увеличил през разглеждания период и че поради това антидъмпинговите мерки не би следвало да възпрепятстват потребителите от вноса на колела от алуминий от КНР, а просто да отстраняват нарушенията и да гарантират равнопоставени условия на конкуренция между китайската промишленост и промишлеността на Съюза. Поради това твърденията в това отношение бяха отхвърлени.
 (260)
 По отношение на конкурентоспособността на производителите на автомобили разследването показа, че благодарение на режима на активно усъвършенстване те са успели да не плащат мита върху вноса на колела от алуминий, монтирани на превозни средства, които са продавани за експортни пазари. По време на разглеждания период китайският внос, осъществяван при режим на активно усъвършенстване, е бил в интервала от 21 % до 28 % от общия внос от КНР.
 (261)
 Същите страни заявиха също така, че кумулативният ефект на различни действащи антидъмпингови мита по отношение на редица суровини, използвани от производителите на автомобили, като например скрепителни елементи, неръждаема стомана, валцдрат, стомана с органично покритие, прежди с висока здравина и жици от молибден, наред с митото върху вноса на колела от алуминий, би имало отрицателно въздействие върху тяхната ситуация.
 (262)
 Разследването установи, че по отношение на колелата от алуминий отражението на мерките върху разходите е ограничено — максимум 0,2 %. Това заключение се основава на констатацията от настоящото разследване, че колелата от алуминий представляват само около 1 % от разходите за един автомобил. Поради това аргументът за значително отрицателно отражение върху разходите се счита за необоснован и се отхвърля.
 (263)
 Що се отнася до кумулативния ефект на други действащи антидъмпингови мерки по отношение на редица други суровини, страните не предоставиха конкретни доказателства в това отношение. Поради това при разследването не бе възможно да се провери това твърдение и то трябваше да бъде отхвърлено.
 (264)
 След оповестяването една заинтересована